recursal/SuperWikiNEXT-32B huggingface dataset:
**סופיה אנה "סוניה" קנין** (באנגלית: **Sofia Anna "Sonya" Kenin**; נולדה ב-4 בנובמבר 1998) היא טניסאית מקצוענית אמריקאית יהודייה. ב 2020 הייתה במקום 4 בעולם בדירוג ה-WTA, דירוג השיא שלה.

הישג השיא שלה הוא זכייה בטורניר גראנד סלאם, באליפות אוסטרליה הפתוחה (2020), לאחר ניצחון בגמר על גרביניה מוגורוסה מספרד ב-3 מערכות (6-4, 2-6, 2-6).

ביוגרפיה
--------

קנין נולדה במוסקבה, רוסיה להורים יהודים סבטלנה ואלכסנדר קנין, וכעבור מספר חודשים היגרה עם משפחתה לארצות הברית. כבר בשנת 1987 עברה המשפחה להתגורר בניו יורק, אך חזרה לרוסיה לקראת לידתה של קנין, על מנת להיעזר במשפחה המורחבת בגידולה.

היא החלה לשחק טניס בגיל 5, ובמשך 7 שנים, עד גיל 12, היא התאמנה בהדרכתו של ריק מאצ'י (אנ') בפלורידה ואחר כך בהדרכתו של ניק בולטיירי (אנ').

### 2020

#### תואר גראנד סלאם ראשון בקריירה

באליפות אוסטרליה הפתוחה שנערכה בינואר זכתה קנין בתואר לנשים, לאחר שניצחה במשחק הגמר את גרביניה מוגורוסה מספרד ב-3 מערכות (6-4, 2-6, 2-6). בסיבוב הרביעי היא ניצחה את קורי גוף מארצות הברית, הצעירה המפתיעה (גוף ניצחה את ונוס ויליאמס בסיבוב הראשון ובסבוב השלישי את נאומי אוסקה מיפן האלופה היוצאת ו-3 בעולם) ב-3 מערכות (7-67-5, 3-6, 0-6) ובשלב חצי הגמר היא ניצחה את אשלי ברטי מאוסטרליה (1 בעולם) בשתי מערכות (6-76-8, 5-7). לאחר הזכייה עלתה קנין למקום שישי בעולם, דירוג השיא שלה.

באליפות ארצות הברית שנערכה בתחילת ספטמבר אותה שנה היא הגיעה לסיבוב הרביעי שבו הפסידה לאליס מרטינס מבלגיה (דורגה במקום 16 בטורניר) בשתי מערכות (6-3, 6-3).

באליפות צרפת שנערכה באוקטובר אותה שנה היא הגיעה לראשונה בקריירה שלה, למשחק הגמר בטורניר זה, אך הפסידה לאיגה שוויונטק מפולין (שחקנית בלתי מדורגת) בשתי מערכות (6-4, 6-1). בשלב חצי הגמר היא ניצחה את פטרה קביטובה מצ'כיה (דורגה במקום 7 בטורניר) בשתי מערכות (4-6, 5-7).

קישורים חיצוניים
----------------

ויקישיתוף מדיה וקבצים בנושא **סופיה קנין** בוויקישיתוף
* 

* אתר האינטרנט הרשמי של סופיה קנין (באנגלית)
* סופיה קנין, ברשת החברתית פייסבוק

* סופיה קנין, ברשת החברתית אקס (טוויטר)

* סופיה קנין, ברשת החברתית אינסטגרם

* סופיה קנין, באתר olympedia.org

* סופיה קנין, באתר ה-WTA

* סופיה קנין, באתר ה-ITF

* סופיה קנין, באתר גביע הפדרציה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1204084629
* VIAF: 1792158127380415150009
* WorldCat (עם VIAF): 1792158127380415150009

 |
דודי זיקוק
**זיקוק דודי** היא השיטה העתיקה ביותר לזיקוק אלכוהול והיא מאוד נפוצה גם היום, מכיוון שבשיטות זיקוק מודרניות, לדוגמה זיקוק רציף, נאבדים הטעמים והארומות של חומר הגלם ממנו התסיסו את האלכוהול כמו גם האנזימים האחראים על תהליך היישון.

מבנה הדוד
---------

אביק המשמש לזיקוק
גוף הדוד דומה לצורת האביק, בתחתית גוף חימום ומעליו חלל גדול דמוי סיר העשוי נחושת ובו נוזל התסיסה. בחלקו העליון יש צוואר המתעקל ואוסף את אדי הזיקוק, בשלב זה הצוואר מקורר מבחוץ ואדי האלכוהול מתעבים ונאגרים בכלי שני.

תהליך הזיקוק הדודי
------------------

מכיוון שטמפרטורת הרתיחה של אתנול היא 78.3 מעלות צלזיוס וטמפרטורת הרתיחה של המים היא 100 מעלות צלזיוס עקרון הזיקוק הדודי עובד על עקרון החימום, אורכו של תהליך זה משתנה בהתאם לגודל דוד הזיקוק ולעוצמת האנרגיה הנדרשת לחימומו. התהליך עובד בצורה הבאה: מכניסים את נוזל ההתססה לגוף הדוד, מחממים את הדוד ל-78.3 מעלות צלזיוס, הכוהל מתאדה ועולה לאורך הצוואר, שם הוא מתעקל יחד איתו ומגיע לחלק שאותו עוטף הצינור עם המים הקרים, שם אדי הכוהל מתקררים ומתעבים משם הם נשפכים לכלי הקיבול. בבריטניה כלי הקיבול הנקרא "ספיריט סייב". בכלי זה הוא מתחלק לשלושה חלקים ע"פ זמן הזיקוק בצורה הבאה:

ראש הזיקוק- החלק הזה מכיל את החומרים המתאדים ראשונים, ביניהם מתנול ואצטון הידועים כרעילים. על כן ראש הזיקוק לא משמש למוצרי שתייה.

לב הזיקוק- החלק הזה שקוף ושמנוני ומכיל בזיקוק הראשון כ- 30% כוהל בעיקר מסוג אתנול. חלק זה הוא החלק היחיד בזיקוק שמשמש להכנת משקה.

זנב הזיקוק- החלק הזה מכיל שמנים ואחוזים נמוכים של כוהל ועל כן גם הוא אינו משמש במוצר הסופי.

לאחר הזיקוק הראשון ניתן לעשות זיקוק שני (בדיוק באותה הצורה רק כשמכניסים לדוד את התזקיק ולא את נוזל ההתססה) על מנת להעלות את אחוזי הכוהל מ-30% ל-70%. לאחר מכן ניתן לבצע זיקוק שלישי על מנת להעלות את אחוזי הכוהל בתמיסה עד ל-95%, אך לא ניתן לעבור את אחוז זה בזיקוק דודי.

יתרונות וחסרונותיו של הזיקוק הדודי
----------------------------------

### יתרונות

הזיקוק הדודי שומר על טעמו המקורי של הפרי או הירק אותו התסיסו על מנת לייצר את האלכוהול.

בייצור משקאות מסוימים ניתן לתלות רשת בתוך הדוד מעט מתחת לצוואר ועליה מניחים תבלינים כדי שכאשר הכוהל יתאדה הוא יִסְפַּח את טעמם של התבלינים, לדוגמה ליקר התפוזים "גרנד מרינייר" עובר זיקוק דודי שכזה (ולכן צורת הבקבוק היא של דוד).

### חסרונות

זיקוק דודי אינו יעיל כמו הזיקוק הרציף, ובדר"כ נדרש להגיע לאחוז כוהל של 60% ועל כן נדרש זיקוק דודי כפול.
בזיקוק דודי הרבה מאוד חומר נזרק, היחס בין החומר שהוכנס לדוד לחומר היוצא מהדוד הוא 1:12, דבר שהופך את התוצר ליקר.

משקאות העשויים רק בזיקוק דודי
-----------------------------

קוניאק

קישורים חיצוניים
----------------

ויקישיתוף מדיה וקבצים בנושא **זיקוק דודי** בוויקישיתוף
זיקוק דודי - אלכופדיה, אנציקלופדיית האלכוהול האינטראקטיבית, מאורכב באתר  (באנגלית)
איור של VSD
לב עם ליקוי לעומת לב נורמלי
**פגם במחיצה הבין-חדרית** (באנגלית: **Ventricular Septal Defect** או בראשי תיבות: **VSD**) הוא ליקוי בלב; חור במחיצה (המכונה גם ספטום) אשר מפרידה בין החלק השמאלי של הלב לחלק הימני.

בלב בריא, דם עם רמות חמצן נמוכות חוזר מהגוף לפרוזדור הימני של הלב, ומשם לחדר הימני. מהחדר הימני, הדם נשאב אל הריאות כדי להתמלא בחמצן, ממשיך אל הפרוזדור השמאלי ומשם אל החדר השמאלי, לפני שהוא מבצע סיבוב בגוף. כאשר קיים פגם במחיצה הבין-חדרית, חור במחיצה בין החדר השמאלי לחדר הימני גורם לדם העשיר בחמצן, מהחדר השמאלי, להתערבב בדם בחדר הימני, שם רמות החמצן נמוכות. כתוצאה מכך, דם עשיר בחמצן נשאב שנית אל הריאות כדי לקבל חמצן. הלב כעת מתמודד עם כמויות דם גדולות יותר, ועשוי לגדול כתוצאה מכך. הדבר עשוי גם לגרום לעליית הלחץ בכלי הדם של הריאות, מכיוון שכעת עובר שם יותר דם. אם הליקוי גדול ואינו מטופל בזמן, כלי הדם בריאות עשויים להיפגע בשל לחץ הדם הגובר, והדבר מוביל בסופו של דבר אל כשל לב ימני ומוות.

פגם במחיצה הבין-חדרית הוא פגם הלב המולד הנפוץ ביותר. הוא נמצא ב-30% מהלידות עם פגם לב מולד, וב2-3 לידות מתוך 1000. ליקוי זה מכונה לעיתים "חור בלב". 

פגם במחיצה הבין-חדרית יכול להיות מולד, ולעיתים גם כתוצאה מהתקף לב.

גורמים
------

כאשר עובר גדל ברחם, שני חדרי הלב תחילה אינם מופרדים. המחיצה המפרידה ביניהם הולכת וצומחת עד ללידה. אם המחיצה אינה גדלה דיו במהלך זמן זה, התינוק נולד עם חור במחיצה זו.

מקורו של הפגם במחיצה הבין-חדרית אינו ידוע, כמו מקורם של רוב ליקוי הלב המולדים.

תסמינים
-------

* בעיות נשימה
	+ קוצר נשימה
	+ נשימה מהירה
	+ נשימה חזקה
* קצב לב מהיר
* התעייפות מהירה
* אי-עלייה במשקל / אי ירידה במשקל

אבחון
-----

פגם במחיצה הבין-חדרית ניתן לגילוי בעזרת בדיקת מסכת. המעבר המהיר של הדם בחור גורם לרשרוש לא רגיל בלב, בו ניתן יהיה להבחין בבדיקה זו.

כדי לוודא את נכונות הממצאים, ניתן לבצע בדיקת אקוקרדיוגרפיה, צילום חזה, ולעיתים נדירות יותר גם בדיקה חודרנית יותר עם צנתר.

טיפול
-----

ברוב מקרי הפגם במחיצה הבין-חדרית, החור במחיצת הלב אינו גדול והוא נסתם עם גדילת התינוק. במקרים אלו, נדרש מעקב כדי לוודא שהחור אכן נסתם.

אם החור אינו קטן, ברוב המקרים נדרש ניתוח לב פתוח כדי לסתום את החור עם טלאי. חלק מהמקרים ניתן לפתור עם צנתר.

ראו גם
------

* פגם במחיצה הבין-פרוזדורית

קישורים חיצוניים
----------------

ויקישיתוף מדיה וקבצים בנושא **פגם במחיצה הבין-חדרית** בוויקישיתוף
* פגם במחיצה הבין-חדרית, באתר אנציקלופדיה בריטניקה (באנגלית)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
ז'ורז' קורטלין
**ז'ורז' קורטלין** (בצרפתית: **Georges Courteline**; ‏25 ביוני 1858 – 25 ביוני 1929) היה מחזאי וסופר צרפתי.

קורות חייו
----------

ז'ורז' מואנו, שהיה בנו של הסופר ההומוריסטי ז'ול מואנו (Jules Moinaux, בשמו האמיתי ז'וזף מואנו
Joseph Moineaux) נולד ב-1858 בעיר טור שבמחוז אנדר ולואר בצרפת
גדל בטור בבית סביו , ובגיל חמש הוריו הביאו אותו לפריז. בימי הקיץ שהתה המשפחה בווילה ברובע מונמארטר ברחוב פונטנל , אחר כך ברחוב שבלייה דה-לה-באר. את הבית הזה נהגו פקוד כל המי ומי של התיאטרון מימי האימפריה השנייה, מה שהשאיר לסופר זיכרון בלתי נשכח 
ב- 1871 נשלח ללמוד בקולג' של העיר מו שממזרח לפריז ולמד שם עד 1876. נשלח לשרת בחיל הפרשים הצרפתי ואחר כך השיג משרה של עובד מדינה במשרד הפנים שבו עבד במשך ארבע עשרה שנה. התעניין בשירה וכתב מאמרים על השירה הצרפתית, והחל ב- 1881 להשתמש בשם העט קורטלין.

בשנות ה-90 של המאה ה-19 החל לכתוב מחזות שהוצגו בתיאטראות של מונמארטר (הרובע של פריז שבו התגורר). ב- 1899 זכה באות לגיון הכבוד הצרפתי, וב- 1926 נבחר לאקדמית גונקור.

קורטלין מת בפריז ביום הולדתו ה-71 ונקבר בבית העלמין פר לשז בפריז.

קורטלין נחשב למחבר סאטירי המתאר באופן יוצא מגדר הרגיל את ההרגלים הרעים של תקופתו. הוא מיטיב לתאר את דמויותיו המתייחסות למעמד חברתי מסוים: השופט, השוטר, הבורגני או הקמצן. הוא שם בפיהם דיאלוגים קומיים שבהם באה על ביטויה הטיפשות שבתחבולות ובקנוניות של חיי יום - יום.

יצירותיו החשובות
----------------

שירותו הצבאי משתקף בקומדיה **עליצות גדוד הפרשים** (1886) שבה הוא שם ללעג את חיי הצבא. ב-1893 פרסם את ספרו **האדונים הפקידונים** שבו תקף את הבירוקרטיה מתוך ניסיונו כעובד מדינה. באותה שנה פרסם את הנובלה **בובורוש**, שעובדה אחר כך לתיאטרון, שבה שם לו למטרה את הבורגנות הזעירה. ב-1899 - 1900 כתב את המחזות **הקומיסר הוא ילד טוב** ו- **השוטר חסר הרחמים** שבהם הוא מגנה את הטיפשות ואת הרשעות של המשטרה הצרפתית. אחדות מן הקומדיות שלו עובדו לקולנוע.

הנצחה
-----

* 1930 - שדרה ומכללה נקראו על שמו בהרובע השנים-עשר של פריז. קיים באותו הרובע גם כיכר קטנה שבה הוצבה פרוטומה של הסופר
* תחנת המטרו פיקפוס ברובע ה-12 בפריז נקראת גם בשם המשנה "קורטלין".
* בעיר הולדתו, טור, נקרא רחוב על שמו ועל הבית מס. 49 שבו התגורר הונחה לוחית זיכרון.
* אחד הבניינים של התיכון אנרי מואסן שבו למד נושא את שמו.
* רחוב בוילרבאן נקרא על שמו

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ז'ורז' קורטלין** |
| ויקישיתוף תמונות ומדיה בוויקישיתוף: **ז'ורז' קורטלין** |

* ז'ורז' קורטלין, באתר "Find a Grave" (באנגלית)
* ז'ורז' קורטלין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260100805171
* BIBSYS: 90658206
* BNE: XX896755
* BnF: cb11897975m (data)
* CANTIC: a1195470x
* CiNii: DA05375383
* GND: 118670263
* ICCU: CFIV078720
* ISNI: 0000 0001 2145 2784
* LCCN: n50059881
* LNB: 000295305
* Léonore: 266097
* NDL: 00672584
* NKC: jn19981228066
* NLA: 35031634
* NLG: 112913
* NLP: a0000002816008
* NSK: 000423495
* NTA: 069211396
* RERO: 02-A000044782
* SELIBR: 182325
* SNAC: w6mp5hvm
* SUDOC: 026802961
* Trove: 804386
* VcBA: 495/318311
* VIAF: 100266752
* WorldCat: lccn-n50059881

 |
**נמרוד קפלן** (נולד ב-1985) הוא קפטן נבחרת ישראל ברוגבי לשעבר.

ביוגרפיה
--------

אביו הוא מילטון קפלן, ממייסדי ליגת הרוגבי הישראלית, הוא גדל בקיבוץ יזרעאל. גדל בקבוצת הנוער של הפועל יזרעאל-גלבוע. לאחר שסיים את לימודיו בבית הספר התקבל לקבוצה עד גיל 18 של מועדון "לו" בעיר ליון שבצרפת. לאחר מכן עבר לקבוצה עד גיל 20 של מועדון ראנדוויק שבסידני שבאוסטרליה.

את שירותו הצבאי העביר כספורטאי מצטיין בבסיס חיל האוויר ברמת דוד ושיחק ביזרעאל, עמה זכה בשתי אליפויות. מאז 2008 משחק בקבוצת לונדון סקוטיש (אנ') מהליגה האנגלית השלישית.

ב-10 באפריל 2010 ערך בכורה כקפטן הנבחרת, והניח שני טריים כאשר ישראל הביסה את בולגריה 10:50 במסגרת אליפות אירופה דרג שלוש. בהמשך, הוא הוביל את הנבחרת לניצחון על נבחרתה של יוון 0:39. בעקבות ניצחונה זה של הנבחרת עוד בטרם סיימה את הטורניר היא הבטיחה את ראשות הבית ועלתה דרג (דרג B3).‏

אחיו יונתן קפלן שיחק אף הוא במועדונים בחו"ל ובנבחרת ישראל.

הוא התמודד עם עוד שניים מבני קיבוצו בתוכנית ראש בקיר.

קישורים חיצוניים
----------------

* איגוד הרוגבי הישראלי

הערות שוליים
------------

1. ↑  כתבה מאתר איגוד הרוגבי הישראלי
2. ↑  אמיר שהם, איגוד הרוגבי הישראלי‏, רוגבי: ישראל הביסה את בולגריה 10:50, באתר וואלה!‏, 10 באפריל 2010
3. ↑  אורן אהרוני (כתב), היסטוריה: נבחרת ישראל בראגבי עלתה דרג, באתר ynet, 17 באפריל 2010
**מעיין פורמן שחף** (נולדה ב-9 בנובמבר 1986) היא אתלטית ישראלית, אלופת ישראל ושותפה לתוצאה הטובה ביותר באצטדיון פתוח בקפיצה לגובה. ייצגה את ישראל באליפות העולם באתלטיקה (מוסקבה 2013).

ביוגרפיה
--------

פורמן התאמנה בילדותה בהתעמלות אומנותית. בגיל 17 היא זכתה באליפות ישראל בהתעמלות אמנותית בתרגיל החבל. לאחר מכן פרשה מהענף ועברה לאתלטיקה. כיום היא מתאמנת בקבוצת מכבי חיפה תחת הדרכתו של אלברט פונגין.

בתחרות בינלאומית שנערכה בבלארוס בפברואר 2009 קבעה שחף שיא ישראלי חדש בקפיצה לגובה באולם כשקבעה 1.83 מטר, שיפור בס"מ אחד לשיאה של אולגה קורקולינה.

בתחרויות האתלטיקה של המכביה השמונה-עשרה שנערכו ביולי 2009 זכתה שחף במדליית זהב, בקפיצה לגובה בתוצאה של 1.81 מטר, לפני יוליה פושקריוב (1.78 מטר) ושחף ברני (1.60 מטר), שתיהן מישראל.

באליפות מוסקבה עד גיל 22 שנערכה בפברואר 2010 קבעה שחף שיא ישראלי חדש בקפיצה לגובה באולם כשקפצה 1.86 מטר, שיפור של 3 ס"מ לשיאה האישי.

בתחרות גראנד פרי של חיפה במאי אותה שנה קבעה שחף שיא ישראלי חדש של 1.88 מטר ושברה את השיא הקודם של קורקולינה (1.87 מטר) בן השמונה שנים. באליפות ישראל באתלטיקה שנערכה בהדר יוסף בסוף יוני אותה שנה זכתה שחף במדליית כסף בקפיצה לגובה אחרי דניאל פרנקל שקבעה שיא ישראלי חדש של 1.91 מטר.

באליפות אירופה באתלטיקה שנערכה בברצלונה ביולי אותה שנה עברה שחף גובה של 1.78 מטר, אך פסלה בגובה של 1.83 מטר וסיימה במקום האחרון בתחרות.

באוגוסט 2011 השוותה שחף את ההישג הישראלי הטוב ביותר באצטדיון פתוח, כאשר קבעה תוצאה של 1.92 מטר בתחרות שנערכה בהדסה נעורים.

בתחרות הגראנד פרי שנערכה בתל אביב, קפצה שחף לגובה של 1.92 מטר, השוותה את שיאה האישי והבטיחה את השתתפותה באליפות העולם שנערכה במוסקבה באוגוסט 2013. באליפות עצמה היא סיימה במקום 16 לאחר שקפצה לגובה של 1.88 מטר.

חייה האישיים
------------

שם משפחתה המקורי הוא פורמן. לאחר נישואיה הוא שונה לשחף.

שיאים אישיים
------------

### אצטדיון

* קפיצה לגובה: 1.92 מטר (2011, 2013)

### אולם

* קפיצה לגובה: 1.90 מטר (2012)

קישורים חיצוניים
----------------

ויקישיתוף מדיה וקבצים בנושא **מעיין שחף** בוויקישיתוף

* מעיין שחף, באתר התאחדות האתלטיקה הבין-לאומית
* מעיין שחף, באתר Track and Field (נשים)
* אורן אהרוני, גובה: מעיין פורמן שברה את השיא הישראלי באולם, באתר ynet, 2 בפברואר 2010
* רמי היפש, קפיצה לגובה: מעיין פורמן הגיעה לשיא, באתר הארץ, 27 במאי 2010
* אורי טלשיר, מעין פורמן: "אמרתי שאני מסוגלת. מסביב הפסיקו להאמין בי", באתר הארץ, 13 באוגוסט 2011
* אבינעם פורת, מעין פורמן-שחף: "אני מוכנה לעבור 1.94 מ'", באתר ynet, 4 בדצמבר 2015

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 226275

 |
**בראהים ע'אלי** (בערבית: **إبراهيم غالي**; נולד ב-16 בספטמבר 1949) הוא הנשיא הנוכחי של רפובליקת סהרה הערבית הדמוקרטית ולשעבר השגריר באלג'יריה. ע'אלי משמש דמות פוליטית ומילא תפקיד מפתח במאבקו של העם הסהרווי להגדרה עצמית ולעצמאות ממרוקו. היה ממייסדי חזית פוליסריו בשנת 1973, והרפובליקה הסהראווית בשנת 1976. הוא מילא גם תפקיד מרכזי במלחמת סהרה המערבית ובהקמת MINURSO – משימת שמירת השלום של האו"ם באזור.

ביוגרפיה
--------

ע'אלי נולד בסמארה, אז בסהרה הספרדית, ב-16 בספטמבר 1949 (אם כי מקורות אחרים טענו שהוא נולד בבו קראה). ע'אלי הצטרף לכוחות הנוודים הספרדים בסוף שנות ה-60, ולאחר מכן הועבר לסמרה לעבודה מנהלתית. לאחר כמה פגישות עם מוחמד בסירי ומנהיגות פוליטית סהרווית, הם החליטו להקים את ה-AOLS בשנת 1969, כשע'אלי התמנה למזכיר הארגון. הוא השתתף בהפגנת AOLS שהתקיימה בלעיון ב-16 ביוני 1970. באותו הלילה הוא נעצר על ידי חיילים ספרדים, והוא נידון לשנת מאסר בגין פעילותו הפוליטית. הוא שוחרר בשנת 1971, אך נעצר שוב לזמן קצר בשנת 1972 בגין השתתפות בהפגנות.

ע'אלי היה אחד המייסדים והמנהיגים המקוריים של חזית פוליסאריו בשנת 1973, ונבחר למזכיר הכללי הראשון של התנועה בקונגרס המכונן שלה. לצד אל אואלי מוסטפא סייד, הוביל ע'אלי את פשיטת אל-צ'אנגה – הפעולה הצבאית הראשונה של הפוליסריו כנגד מוצב מדברי של הצבא הספרדי. בשנת 1974, כשנבחר אל עואלי למזכיר הכללי החדש של הפוליסריו, ע'אלי נבחר לפקד על הזרוע הצבאית.

ב-22 באוקטובר 1975 נפגשו ע'אלי, אל עואלי ומחפוד עלי בייבה את הגנרל פדריקו גומז דה סלאזאר, מושל השטח הספרדי. זהו היה המפגש הרשמי הראשון בין נציגי ממשלת ספרד לפוליסריו. המשא ומתן נחתך זמן קצר לאחר מכן, וע'אלי החרים את הפגישה הנוספת עם גומז דה סלאזאר ב-29 באוקטובר. במקביל ממשלת ספרד הכריזה על עוצר על לעיון.

ב-4 במרץ 1976 הוא מונה לשר ההגנה של הממשלה הראשונה של הסהרה, שהוכרזה בביר להלו ב-27 בפברואר. הוא נשאר בתפקיד זה עד שנת 1989, אז נבחר למפקד הכללי של האזור הצבאי.

בבחירות שהתקיימו ב-9 ביולי 2016 במחנות הפליטים בטינדוף, נבחר ע'אלי לנשיא והמזכיר הכללי של סהרה המערבית. ע'אלי החליף את המנהיג הוותיק מוחמד עבדלאזיז, שמת ב-31 במאי 2016. ע'אלי הגיע לביקור נשיאותי ראשון בניגריה ביוני 2019.

קישורים חיצוניים
----------------

ויקישיתוף מדיה וקבצים בנושא **בראהים ע'אלי** בוויקישיתוף

הערות שוליים
------------

1. ↑  "Ambassador Brahim Gali condoles family of Abdelhamid Mehri". Sahara Press Service. 2012-02-02. אורכב מ-המקור ב-2015-01-20. נבדק ב-2012-09-05.
2. ↑  "The Polisario accused AQIM of kidnapping 3 Europeans". Ennahar online. 2011-10-23. אורכב מ-המקור ב-2015-01-20. נבדק ב-2012-09-05.
3. ↑  Bárbulo, Tomás (2002). *La historia prohibida del Sáhara Español*. Barcelona: Ediciones Destino / Colección Imago Mundi vol. 21. pp. 110–115. ISBN 978-84-233-3446-9.
4. ↑  "Western Sahara's Polisario Front Elects Leader". Al Monitor. 2016-07-12. נבדק ב-2017-11-08.
5. ↑  Television, Oak (13 ביוני 2019). "Buhari receives Saharawi President, Brahim Ghali". *OAK TV*. נבדק ב-14 ביוני 2019. `{{cite news}}`:  (עזרה)
בית השלום באמאוס ניקופוליס
**קהילת בני האושר** (בצרפתית: **Communauté des Béatitudes**) היא קהילה קתולית אשר נוסדה בצרפת בשנת 1973. הקהילה נמצאת בישראל משנת 1975 ומקום מושבה הוא באמאוס ניקופוליס בשפלת יהודה. הקהילה היא אחת מ"הקהילות החדשות" שנוסדו בכנסייה הקתולית, כחלק מתנועת ההתחדשות הנוצרית, שהתעוררה כתגובה לקריאתה של מועצת הוותיקן השנייה שהתקיימה בשנים 1962–1965. על חברי הקהילה נמנים כמרים, נזירות ונזירים, אנשים בודדים וגם משפחות.

מקור שם הקהילה הוא בדרשה שישו נשא מעל הר האושר מצפון לכנרת: "אשרי עניי הרוח, כי להם מלכות השמיים..."

הקמת הקהילה
-----------

בקהילת בני האושר חברים כ-1,500 איש ואישה ב-70 מרכזים במקומות שונים בעולם. רוב המרכזים שוכנים בצרפת, בה הוקמה הקהילה על ידי ג'רארד קרואסן (Gérard Croissant), שהיה איש דת פרוטסטנטי, ואשתו ז'ו. קרואסן, הציע לאשתו ולזוג חברים להקים קומונה דתית קטנה שתפעל על פי דרך תאולוגית חדשה. עם הקמת הקהילה בעיר מונפלייה בדרום צרפת בשנת 1973, הוא שינה את שמו לאפריים קרואסן והמיר את דתו לקתולית. תחילה נקראה הקהילה בשם **קהילת אריה יהודה וקורבן השה**. שם זה שונה כעבור זמן לשמה הנוכחי של הקהילה, ושמה הראשון מופיע על גבי הצלבים אותם עונדים חברי הקהילה. 

מייסד הקהילה הטיף לחיים שיתופיים, מעורבות חברתית, הסתפקות במועט וויתור על רכוש ונכסים פרטיים. הקהילה פועלת למען התקרבות לדתות ולזרמים נוצריים אחרים. בישראל פועלת הקהילה להבנה הדדית בין יהודים לנוצרים. בין חברי הקהילה כהני דת שחיים על פי כללי העדה הנוצרית הראשונה כפי שהיא מתוארת בברית החדשה.

הקהילה בישראל
-------------

הקהילה נמצאת בישראל משנת 1975. מטרתם של חברי הקהילה בישראל היא לפעול למען פיוס והבנה בין נוצרים ליהודים. בשנת 1993 קיבלה הקהילה מידי הכנסייה הקתולית את האחריות על אתר אמאוס ניקופוליס ליד לטרון. בני הקהילה מתחזקים את האתר ומארחים בבית השלום מבקרים, צליינים ופרחי כמורה הבאים לישראל כדי ללמוד יהדות ותנ"ך וכדי לסייר במרחבי הארץ.

לקריאה נוספת
------------

רמי דגני ורות קרק, **קהילות שיתופיות של נוצרים בישראל**, בתוך אריאל 204–205, 2014, ע' 115–122

קישורים חיצוניים
----------------

ויקישיתוף מדיה וקבצים בנושא **קהילת בני האושר** בוויקישיתוף
* 

* אתר האינטרנט הרשמי של קהילת בני האושר
* האתר הרשמי של קהילת בני האושר באמאוס
* דוד רפ, ב"קבלת שבת" הם קוראים מהסידור, באתר הארץ, 24 באוקטובר 2005

הערות שוליים
------------

1. ↑  הבשורה לפי מתי, פרק ה' 3-12

|  |  |
| --- | --- |
| בקרת זהויות עריכת הנתון בוויקינתונים | 
* GND: 6515033-8
* MusicBrainz: df01d1dc-b20d-4413-a38a-2cd661ad5ab5

 |
**הרפתקאותיו החדשות של פינוקיו** (באנגלית: **The New Adventures of Pinocchio**) הוא סרט אמריקאי-בריטי-גרמני לכל המשפחה מסוגת הרפתקאות ופנטזיה. הסרט מבוסס על הרומן "הרפתקאותיו של פינוקיו" שכתב קרלו קולודי. זהו סרט המשך לסרט הרפתקאות פינוקיו משנת 1996.

תקציר העלילה
------------

הסרט ממשיך את עלילת הרומן "הרפתקאותיו של פינוקיו" שכתב קרלו קולודי. פינוקיו וחברו למפוויק הלכו לקרנבל הנודד במקום לבית הספר ופגשו שם את הגמד, וולפה השועל ופלינט החתולה ואת מאדאם פלאמביו והיא נותנת להם שיקוי מיוחד, כאשר חזר הביתה, פינוקיו נתן לג'פטו לשתות מהשיקוי. למחרת בבוקר, ג'פטו הפך לבובת עץ ופינוקיו הבין שמאדאם פלאמביו שיקרה לו וכאשר הגיעה היא מוזכרת כאלמנתו של לורנציני (בונה הבובות שהפך ללווייתן בסרט הקודם), מאדאם פלאמביו כעסה על פינוקיו שלא שתה מהשיקוי והופתעה לראות את ג'פטו כבובה ולקחה את שניהם לקרנבל. בקרנבל פינוקיו הבין שלמפוויק הפך לחמור ים ומאוחר יותר ראה פינוקיו את הפיה הכחולה אשר הבהירה לו ששיקוי לא פותר בעיות, וג'פטו התרגל לעסקי השעשועים ונהנה מאוד להיות בובה. מאדאם פלאמביו סיכמה עם פינוקיו שברגע שישתה מהשיקוי ג'פטו יחזור להיות כמו קודם, אולם ג'פטו נשאר בובה ופינוקיו הבין שהיא שוב שיקרה לו. בהצגת הבכורה מול הנסיך, פינוקיו וג'פטו ברחו והשאירו את מאדאם פלאמביו עם עוגות בדמויות בובות. לאחר שברחו, הגמד, חברו של פינוקיו מהקרנבל, חשף את עצמו בתור פפה הצרצר, חברו הוותיק של פינוקיו ומצפונו, ומאדאם פלאמביו נחשפה כלורנציני. לאחר שגילו אגם משנה צורה, למפוויק חמור הים קפץ לאגם וחזר לצורתו האמיתית כילד, כשלורנציני ראה זאת הוא קפץ לאגם והשתנה למפלצת, פינוקיו וג'פטו הבובות קפצו לאגם וחזרו להיות אנשים. פלינט וולפה קפצו גם כן אך הם נשארו חתולה ושועל. למחרת פינוקיו פגש חברה חדשה בשם אוליביה (אשר דומה מאוד לפיה הכחולה) ויחד עם למפוויק הם הלכו אל מופע הבובות של ג'פטו וכל הקהל, וגם הנסיך, מחאו לו כפיים.

הדמויות, השחקנים והמדבבים
-------------------------

במאי הדיבוב של הסרט בעברית היה שרון כהן.

| שם הדמות | שם השחקנים / המדבבים במקור | מדבב/ת בעברית |
| --- | --- | --- |
| סבא ג'פטו | מרטין לנדאו | עמי מנדלמן |
| פינוקיו | גבריאל תומסון | דניאל מגון |
| פפה הצרצר | ווריק דייוויס | יובל סגל |
| הפיה הכחולה | ג'מה גרגורי | הגר חלף |
| מאדאם פלאמביו / לורנציני | אודו קייר | שלמה סדן |
| פלינט | ביבי ניווירת' | טליה ברקאי |
| וולפה | סיימון שאטזברגר | חנן רוזן |
| לאמפוויק | בן רידג'וואי | אורי הר לב |

קולות רקע:

* אורן כהן
* עדי וייס
* שרון בורגאוקר
* נורית בנאי קורן

הפקה והפצה
----------

הסרט הופץ לראשונה בארצות הברית ב-15 בנובמבר 1999. בישראל הסרט הופץ לראשונה בדיבוב לעברית בשנת 2003. רק שני שחקנים חזרו לשחק את דמותם, מרטין לנדאו חזר לשחק את דמותו של ג'פטו, ואודו קייר חזר לשחק את דמותו של לורנזיני. גבריאל תומסון שיחק את פינוקיו במקום ג'ונתן טיילור תומאס. הסרט צולם בעיר לוקסמבורג שבלוקסמבורג.

ראו גם
------

* הרפתקאותיו של פינוקיו

קישורים חיצוניים
----------------

* "הרפתקאותיו החדשות של פינוקיו", במסד הנתונים הקולנועיים IMDb (באנגלית)
* "הרפתקאותיו החדשות של פינוקיו", באתר AllMovie (באנגלית)
* "הרפתקאותיו החדשות של פינוקיו", באתר Rotten Tomatoes (באנגלית)
* "הרפתקאותיו החדשות של פינוקיו", באתר אידיבי
* "הרפתקאותיו החדשות של פינוקיו", במסד הנתונים הקולנועיים KinoPoisk (ברוסית)
* ההרפתקאות החדשות של פינוקיו, במיזם "אישים" לתיעוד היצירה הישראלית
אזור המשחקים שבגן
האנדרטה לנופלי מערכות ישראל בני הרצליה
**גן בן שפר** הוא גן ציבורי שנקרא על שם צבי בן-שפר, שהוא מראשוני הרצליה ומעסקניה הבולטים, השוכן ברחוב סוקולוב. על הקמת הגן החליטו חברי המועצה המקומית הרצליה בשנת 1955.

מאפייני הגן
-----------

הגן מתפרש על פני כ-12 דונם. 

בגן בן שפר מצויה בריכת הנוי הראשונה של העיר הרצליה, שהפכה לבריכת נוי אקולוגית. לצד הבריכה מצוי אמפיתיאטרון ובימת מופעים, שבה מתקיימים אירועי מוזיקה שונים וטקסים של עיריית הרצליה.

בגן מצויים מרחבי דשא ירוק בשפע וגם מתקן אומגה מעץ ומתחם משחקים המדמה את רחוב סוקולוב של פעם.

בשנת 1958 נחנכה אנדרטה לזכר בני ובנות הרצליה, חללי מערכות ישראל, שעוצבה על ידי מהנדס המועצה שמואל מוהליבר.

בשנת 2006 זכה הגן לעיצוב מחדש.

הגן משמש לקיום טקסים ציבוריים, ובהם פתיחת שנת הלימודים בגני הילדים, טקס יום הזיכרון לחללי מערכות ישראל וחגיגות יום העצמאות, אל מול הבמה שבמערב הגן.

מתחם המשחקים
------------

אזור המשחקים שבגן
מתחם המשחקים מורכב ממתקנים ייחודיים אשר מדמים את רחוב סוקולוב ההיסטורי (הרחוב הראשי של הרצליה), באמצעות שימוש בדימוי המבנים האופייניים לתקופה, כגון: מגדל המים, קופת חולים, דואר ואוטובוס. מבני העץ מציעים לילדים לבקר בסניף הדואר, במרפאה ולנסוע באוטובוס של אגד.

המתקנים מהווים אטרקציה לילדים הנהנים מ"עיר קטנה" משלהם, לצד מתקני הטיפוס והמגלשות. בנוסף, לאורך הגן מתפרש כביש מדומה עם מעבר חצייה, והילדים יכולים לשחק ב"כביש" בבטחה.

בצד השני של אזור המשחקים רחבת חול ובה קיימות מגלשות, נדנדות, קרוסלות ועוד מתקני משחק. בעבר היה בגן גם מתקן אומגה אבל בשל חוסר בטיחות המתקן הורד.

בגן מתקיימות לעיתים קרובות פעילויות לילדים, באזורי הדשא שבגן, וכן אירועי מכירות ספרים ומשחקים.

שטחים ירוקים וצמחייה
--------------------

בתהליך תכנון הגן הושקעה מחשבה רבה בשימור ושילוב הצמחייה הקיימת בגן.

אתגר רב היה בשינוי הטופוגרפיה ללא פגיעה בעצים קיימים - קבוצת לגרסטרמיות הודיות, אורני הצנובר, ברושים ופיקוסים רחבי עלים.

בנוסף, בגן קיימים אזורים רחבי ידיים של דשא ועצים. בלב הפארק קיימת בריכת נוי אקולוגית אשר מדמה נביעת מים הזורמת לנקודה הנמוכה בגן. בריכה זו היא אחת מהבריכות האקולוגיות הראשונות בישראל.

הגן הכיל קבוצות עצים שעברו טיפולי בטיחות ובריאות, בהם נכללים: אורן הצנובר, אורן קנרי, פיקוס השדרות, מכנף נאה ואזדרכת. 

בשל הקרבה לבית הספר ברנר, הוצב לצד העצים שילוט עם שמותיהם.

ראו גם
------

* פארק הרצליה
* ספורטק הרצליה
* פארק רעננה

קישורים חיצוניים
----------------

ויקישיתוף מדיה וקבצים בנושא **גן בן שפר** בוויקישיתוף
* סיפורו של גן בן שפר באתר archijob
* מהפכת הגלישה: גני השעשועים היפים בישראל על גן בן שפר באתר mako
* גן בן שפר באתר בית ראשונים בהרצליה

הערות שוליים
------------

1. 1 2 3  מתוך הספר: "סיפורי הרצליה", עמוד 203
**דניאל סמוכין** (נולד ב-12 במרץ 1998) הוא מחליק אמנותי ישראלי. הוא אלוף העולם לנוער בהחלקה אמנותית לגברים (דברצן 2016). הוא אחד המחליקים הבודדים בעולם שקופץ פעמיים קפיצה של 4 סיבובים בתרגיל הקצר ו-3 קפיצות של 4 סיבובים בתרגיל החופשי ובסך הכל 5 קפיצות מרובעות בתחרות.

ביוגרפיה
--------

סמוכין נולד בתל אביב, בגיל 3 עבר עם הוריו לארצות הברית וחברו לשאר בני משפחה שם. הוא גדל בסן דייגו, קליפורניה. בגיל 5 החל להחליק על הקרח. הוא מתאמן בהדרכת אביו, איגור סמוכין, ואמו, אירנה היא הכוריאוגרפית שלו. הוריו עלו ארצה מרוסיה ב-1996. יש לו סב שמתגורר כיום ברוסיה, וסבתא שמתגוררת בישראל. אחיו הגדול, סטניסלב, התמודד בהחלקה אמנותית וייצג גם את רוסיה וגם את ישראל.

קריירה
------

באליפות אירופה בהחלקה אמנותית על הקרח שנערכה בסטוקהולם, שוודיה בינואר 2015 סיים סמוכין במקום עשירי בתחרות ליחידים בתוצאה של 209.93 נקודות (תרגיל קצר - 72.65 נקודות, תרגיל חופשי - 137.28 נקודות).

בספטמבר 2015 סיים במקום הראשון בסולט לייק סיטי קלאסיק, תחרות בינלאומית יוקרתית בארצות הברית בהחלקה אמנותית.

באליפות אירופה בהחלקה אמנותית על הקרח שנערכה בברטיסלאבה, סלובקיה בינואר 2016 סיים סמוכין במקום שביעי בתחרות ליחידים בתוצאה של 232.08 נקודות (תרגיל קצר - 82.73 נקודות, תרגיל חופשי - 149.35 נקודות).

באליפות העולם בהחלקה אמנותית לנוער שנערכה בדברצן, הונגריה במרץ 2016 זכה סמוכין במדליית זהב בתחרות האישית בתוצאה של 236.65 נקודות (תרגיל קצר - 71.27 נקודות, תרגיל חופשי - 165.38 נקודות), לפני ניקולס נדיאו מקנדה עם 224.76 נקודות וטומקי היוואטישי מארצות הברית עם 222.57 נקודות.

בשנת 2018 השתתף לראשונה במשחקי החורף האולימפיים באולימפיאדת פיונגצ'אנג. סמוכין סיים במקום השלוש עשר בתחרות ליחידים בתוצאה של 251.44 נקודות (תרגיל קצר - 80.69 נקודות, תרגיל חופשי - 170.75 נקודות).

ראו גם
------

ויקישיתוף מדיה וקבצים בנושא **דניאל סמוכין** בוויקישיתוף

קישורים חיצוניים
----------------

* דניאל סמוכין באתר איגוד ההחלקה הבינלאומי
* דניאל סמוכין, ברשת החברתית אינסטגרם

* דניאל סמוכין, באתר olympedia.org

הערות שוליים
------------

1. ↑  אורן קורנפלד‏, החלקה אומנותית: דניאל סמוכין סיים ראשון בסולט לייק סיטי, באתר וואלה!‏, 21 בספטמבר 2015
2. ↑  אורן אהרוני, דניאל סמוכין זכה באליפות העולם לנוער, באתר ynet, 19 במרץ 2016
3. ↑  אורן אהרוני, צפו: הישגי שיא לביצ'נקו וסמוכין בהחלקה, באתר ynet, 17 בפברואר 2018

|  משלחת ישראל לאולימפיאדת פיונגצ'אנג (2018)  |
| --- |
| החלקה אומנותית **החלקה אומנותית** | אלכסיי ביצ'נקו • איימי ביוקנן • רוני זילברברג • אדל טנקובה • דניאל סמוכין • פייג' קונרס • יבגני קרסנופולסקי |
| החלקה מהירה **החלקה מהירה במסלול קצר** | ולדיסלב ביקנוב |
| סקלטון **מזחלות** | אדם אדלמן |
| סקי אלפיני **סקי אלפיני** | איתמר בירן |
**סקאוגום** היא אחוזה ומקום מגוריהם הרשמי של יורש העצר האקון ואשתו נסיכת הכתר מטה מאריט. האחוזה ממוקמת בעיר אסקר מדרום-מערב לאוסלו, למרגלות הר סקואוגומסאסן (אנ').

היסטוריה
--------

האחוזה הייתה במקור רכוש הכנסייה בתקופת ימי הביניים, ועברה מספר בעלים עד 1909, אז קנה אותה פריץ ודל ירלסברג. כאשר נסיך הכתר אולף ונסיכת הכתר מרתה נישאו בשנת 1929, ודל-ירלסברג מכר אותה לבני הזוג. בשנת 1937 נולד בנם יורש העצר הנסיך האראלד באחוזה.

המבנה בסגנון בקתה שווצרית עוצב על ידי הרמן באקר והושלם בשנת 1891, נשרף בשנת 1930. האדריכל הנורווגי ארנשטיין ארנברג הוזמן לתכנן מבנה חדש, כולו על יסודות הבניין הישן. הבניין החדש נבנה מאבן כדי להימנע משריפות עתידיות.

### מלחמת העולם השנייה

במהלך הכיבוש הנאצי של נורווגיה, גנרל האס-אס וילהלם רדיס התגורר בסקאוגום תקופה קצרה ואילו רייכסקומיסר יוזף טרבובן מאוחר יותר הפך את האחוזה למעונו הרשמי ביוני 1940. זמן קצר לאחר מותו של היטלר, טרבובן הודח מתפקידו על ידי קרל דניץ והתאבד בבונקר האחוזה ב-8 במאי 1945 כשפוצץ עצמו עם חמישים קילוגרמים של חומר נפץ.

### מקום מגוריו של היורש

בשנת 1968 נתן המלך אולף החמישי את האחוזה כמתנת חתונה לבנו, נסיך הכתר הארלד (לימים המלך הרלד החמישי) ואשתו נסיכת הכתר סוניה, בעוד המלך עצמו עבר לארמון המלכותי באוסלו. המלך נתן את האחוזה במתנה לבנו יורש העצר האקון ולנסיכת הכתר מטה-מאריט לרגל חתונתם.

שלא כמו הארמון המלכותי באוסלו, סקאוגום נמצא בבעלות פרטית של משפחת המלוכה ולכן אינו פתוח לציבור. כמו כל מעונות המלוכה בנורווגיה, האחוזה מוגנת על ידי השומרים המלכותיים.

גלריה
-----

* סקאוגום המקורי לפני השריפה בשנת 1930סקאוגום המקורי לפני השריפה בשנת 1930
* מבט מהאוויר של סקאוגוםמבט מהאוויר של סקאוגום
* משפחת המלוכה בסקאוגום בביקור של קרל השישה עשר גוסטב, מלך שוודיה בשנת 1974משפחת המלוכה בסקאוגום בביקור של קרל השישה עשר גוסטב, מלך שוודיה בשנת 1974
* מבט על סקאוגום מגן האחוזהמבט על סקאוגום מגן האחוזה
* סקאוגום ממערבסקאוגום ממערב

קישורים חיצוניים
----------------

ויקישיתוף מדיה וקבצים בנושא **סקאוגום** בוויקישיתוף

הערות שוליים
------------

1. ↑  "Budstikka - Husdyrenes siste sommer på Skaugum". *www.budstikka.no* (בנורווגית). נבדק ב-2017-10-29.
2. ↑  Torvanger, Åse Moe (13 בפברואר 2009). "Herman Backer". *Norsk biografisk leksikon*. נבדק ב-12 בדצמבר 2017. `{{cite web}}`:  (עזרה)
3. ↑  "Mens hele Norge feiret freden, reiste Hitlers forhatte rikskommisær til Skaugum og sprengte seg". *Dagbladet.no* (בנורווגית). 2015-05-08. נבדק ב-2017-10-29.
**ולדה קאטיץ'** (ברוסית: **Влада Kaтич**; נולדה ב-14 במרץ 1989) היא טניסאית ישראלית-אוזבקית, אלופת ישראל בטניס ביחידות ובזוגות לשנת 2017. מדורגת (נכון לדצמבר 2019) במקום 631 בעולם. ייצגה מקצועית גם את מולדתה, אוזביקסטן.

קורות חיים
----------

נולדה בשם **ולדה אקשיברובה** (ברוסית: Влада Екшибарова) נולדה בטשקנט שבאוזביקסטן הסובייטית, לאם יהודייה. בגיל 7 החלה לשחק טניס בעצת אביה, שהחל לשמש כמאמנה.
בשנת 2004 החלה את קריירת הטניס המקצועית שלה שבמהלכה זכתה בשמונה תוארי יחידים בטורנירי ITF, וב-12 תוארי זוגות.

ביולי 2008 הגיעה לדירוג השיא שלה 352 בעולם. באותה תקופה הפסיקה להתאמן תחת הדרכתו של אביה, ושיחקה במשך כ-7–8 שנים בסבב ללא מאמן אישי.

ביוני 2016 עלתה לישראל, החלה להתאמן עם קוסטה מילר, וזכתה בטורניר עכו.

באוגוסט 2017 זכתה בטורניר הפיוצ'ר באיסטנבול לאחר שניצחה במשחק הגמר 2:6, 1:6 את דנה קרמר מגרמניה.

בדצמבר 2017 זכתה באליפות ישראל בטניס כשניצחה בגמר בתוצאה 7:6, 5:4, את דניז חזניוק שפרשה כאשר לאקשיברובה הייתה נקודת משחק. היא גם זכתה באליפות ישראל בזוגות יחד עם מאיה טחן לאחר ניצחון בגמר על שון לוצקי וניקול נדל 3:6, 3:6.

בדצמבר 2018 היא הפסידה לחזניוק (שלבסוף זכתה באליפות) בחצי גמר אליפות ישראל בטניס בשלוש מערכות.

בדצמבר 2019 הפסידה בגמר אליפות ישראל לשלי ברזניאק בשתי מערכות.

קאטיץ' שיחקה בנבחרת אוזבקיסטן (אנ') בגביע הפדרציה, ובנובמבר 2017 אושרה בקשתה לייצג את ישראל במסגרת נבחרת גביע הפדרציה של ישראל.

### חיים אישיים

נשואה למאמנה הסרבי, דג'אן קאטיץ'.

קישורים חיצוניים
----------------

* ולדה קאטיץ', ברשת החברתית פייסבוק
* ולדה קאטיץ', ברשת החברתית אינסטגרם
* ולדה קאטיץ', באתר ה-WTA
* ולדה קאטיץ', באתר ה-ITF
* ולדה קאטיץ', באתר גביע הפדרציה
* איגוד הטניס - שחקנית חיזוק: סיפורה של הטניסאית החדשה של ישראל, באתר איגוד הטניס הישראלי
* אורן אהרוני, אלופת ישראל בטניס: "חושבת כל יום איך לשרוד", באתר ynet, 26 בינואר 2018

הערות שוליים
------------

1. ↑  אורן אהרוני, אלופת ישראל בטניס: "חושבת כל יום איך לשרוד", באתר ynet, 26 בינואר 2018
2. ↑  אורן אהרוני, זכיות ללשם ואקשיברובה בפיוצ'ר עכו, באתר ynet, 11 ביוני 2016
3. ↑  אורן אהרוני, אקשיברובה זכתה בטורניר איסטנבול, באתר ynet, 13 באוגוסט 2017
4. ↑  אורן אהרוני, ולדה אקשיברובה זכתה באליפות ישראל, באתר ynet, 22 בדצמבר 2017
5. ↑  אליפות ישראל בטניס באתר ישראל ספורט
6. ↑  אורן אהרוני, טניס: חזניוק מול מאיה טחן בגמר אליפות ישראל, באתר ynet, 20 בדצמבר 2018
7. ↑  אורן אהרוני, שלי ברזניאק זכתה באליפות ישראל בטניס, באתר ynet, 29 בדצמבר 2019
8. ↑  אושרה בקשתה של אקשיברובה לייצג את ישראל, באתר ערוץ הספורט, 22 בנובמבר 2017
**דומז'ליצה** (בצ'כית: **Domažlice**) היא עיירה במחוז פלזן ברפובליקה הצ'כית. בעיירה מתגוררים כ-11,000 תושבים. מרכז העיירה שמור היטב ומוגן בחוק כשמורת מונומנט עירוני.

היסטוריה
--------

האזכור הראשון בכתב להתיישבות בדומז'ליצה הוא בשטר של בולסלאוס השני, דוכס בוהימה משנת 993. מטרת קיומו הייתה קשורה לגבול הבוהמי-בווארי ולנתיב הסחר החשוב רגנסבורג.

סמוך לאותו יישוב נוסדה עיירה מלכותית מבוצרת דומאז'ליצה על ידי אוטוקר השני מבוהמיה בשנת 1265. העיירה כללה טירה מלכותית. הגבול עם בוואריה היה מוגן על ידי שומרי הגבול שגויסו מצ'ודן (איכרים סלאבים חופשיים) שהתיישבו בסביבת דומז'ליצה. 

העיירה שכנה לבוואריה ב-1331, עד 1419 (עם כמה הפרעות). תחת השלטון ההוסי, גורשו אזרחים גרמנים מהעיירה, ומאז, האוכלוסייה היא ברובה צ'כית. בשנת 1431, פרוקופ הגדול הביס את הצלבנים של האימפריה הרומית הקדושה בקרב דומז'ליצה. במאה ה-15 וה-16, עלתה חשיבותה של העיר דומז'ליצה, אך חשיבותה פחתה בעקבות תום מלחמת שלושים השנים. רק ב-1770 היא התאוששה, בעיקר בזכות חידושים בתעשיית הטקסטיל.

עד 1918 העיר הייתה חלק מהמלוכה האוסטרית, ומצאה את עצמה בצד האוסטרי של הגבול הפנימי האוסטרו-הונגרי בעקבות הפשרה האוסטרו-הונגרית של 1867. זו הייתה בירת המחוז בעל אותו השם, בהיותה אחת מ-94 בירות מחוז בוהמיה.

בתקופת התחייה הלאומית הצ'כית, דומז'ליצה הפכה למקום מרכזי במהלך המאה ה-19. באותה תקופה זו הייתה העיר האתנית הצ'כית המערבית ביותר, קרובה מאוד לגבול עם ממלכת בוואריה. בעיירה התקיימה עלייה לרגל ב-13 באוגוסט 1939, שהתפתחה להפגנת מחאה צ'כית גדולה נגד הכיבוש והשליטה הנאצית בפרוטקטורט של בוהמיה ומורביה. האוכלוסייה הגרמנית גורשה ב-1945 על פי הסכם פוטסדאם.

בשנת 2005 התגלה קבר אחים בפאתי העיירה, ובו 54 גרמנים, בעיקר אנשי האס אה המקומית, שהוצאו להורג על ידי ההתנגדות הצ'כית לאחר תום המלחמה, בסביבות ה-8 במאי 1945.

דמוגרפיה וסטטיסטיקה
-------------------

**אוכלוסיית דומז'ליצה בתקופות שונות:**| שנה | אוכלוסייה | גידול אוכלוסין |
| --- | --- | --- |
| 1869 | 7,319 | – |
| 1880 | 7,745 | +5.8% |
| 1890 | 8,046 | +3.9% |
| 1900 | 7,907 | -1.7% |
| 1910 | 8,555 | +8.2% |
| 1921 | 8,049 | -4.4% |
| 1930 | 9,406 | +16.9% |
| 1950 | 8,995 | -4.4% |
| 1961 | 7,723 | -14.1% |
| 1970 | 9,044 | +17.1% |
| 1980 | 11,256 | +24.5% |
| 1991 | 11,519 | +2.3% |
| 2001 | 11,048 | -4.1% |
| 2011 | 10,997 | -0.5% |
| 2021 | 11,056 | +0.5% |
| שנה | אוכלוסייה | גידול אוכלוסין |
|  |

ערים תאומות
-----------

* אוסטריהאוסטריה פותר באי גוטווינג, אוסטריה
* צרפתצרפת לודרס, צרפת
* גרמניהגרמניה פותר איים וולד, גרמניה
* ארצות הבריתארצות הברית טו רייבס, ארצות הברית

קישורים חיצוניים
----------------

* 

* אתר האינטרנט הרשמי של דומז'ליצה

ויקישיתוף מדיה וקבצים בנושא **דומז'ליצה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539043305171
* GND: 2120295-3
* ISNI: 0000 0004 0454 5657
* LCCN: n84154817
* MusicBrainz: a0eac7f9-6818-48e9-a28f-1374a765b001
* NKC: ge129061
* VIAF: 154823458
* WorldCat (עם VIAF): 154823458

 |
במפגש שחיינים ומאמנים לזכרו של אמיר גניאל, 3- במאי 2019
נבחרת ישראל בשחייה ליד הגדר הטובה, חורף 1989.  

מימין למעלה - אירית אפרתי, רוית אלון, המאמן חנן גלעד. באמצע מימין - המנהל דוד סיבור, סהר אלוני, איריס קומן, מיכל אמין, רויטל וילנאי, תמי לוין, הדס פדה, עינת גבאי, אורת בש. למטה מימין - גלעד רפאלי, יואב ברוק, רזיאל רימר, אליאב טל, שגיא שטיגמן, שגב פורת, ערן הירש, ברק עטר וכרמל לויתן
**חנן גלעד** (נולד בשנת 1949) הוא מאמן שחייה בכיר ישראלי, מורה לחינוך גופני, מאמן ראשי בהפועל גליל עליון (1982–2000), מאמן נבחרת ישראל (1990–1991), מאמן בפנימיית המחוננים בווינגייט (2000–2019), חבר בצוות המאמנים הלאומי למכביות משנת 1989 ומאמן ראשי במכביות (1989, 1997, 2009 ו-2013), מאמן לאומי של שחייה במים פתוחים (משנת 2017–2020) וחבר בוועדה המקצועית של איגוד השחייה בישראל במשך כ-20 שנים.

ביוגרפיה
--------

גלעד נולד וגדל בקיבוץ כפר סאלד. בצבא שרת בנחל המוצנח ובפלס"ר וסיים בתפקיד מ"פ. הוא בוגר מכללת וינגייט בחינוך גופני (1975–1977) ובשנת 1978 סיים קורס מאמנים בהדרכתו של יוסף טלקי. הוא החל לאמן שחייה בקיבוצו בשנת 1973 ובשנת 1980 עם הקמת קבוצת בפועל גליל עליון הצטרף לצוות המאמנים שכלל את מיכה שטראוס מקיבוץ שמיר ואדי נמינוב מקיבוץ כפר הנשיא. בשנת 1982 הוא התמנה למאמן ראשי בהפועל גליל עליון עד לשנת 2000, לצידו אימנו אבישי פלג וישי אדלר. ב-1988 הוביל את קבוצתו לזכייה באליפות ישראל לבוגרים. בשנת 2000 עבר לאמן בפנימיית המחוננים במכון ווינגייט, לצידו של לאוניד קאופמן עד לשנת 2018.

בשנת 1985 שימש גלעד כמאמן ראשי לתחרות שמונה האומות שנערכה בהלסינקי, פינלנד. בשנת 1986 אימן גלעד את נבחרת הפועל למשחקי הפועל שנערכו באוסטריה. לאחר מכן, הצטרף לצוות המאמנים של נבחרת ישראל ובשנים 1990–1991 שימש כמאמן הלאומי. בהמשך אימן את נבחרות ישראל לקדטים (תחרות קומן), נבחרות ישראל לנוער (אליפויות אירופה לנוער ורב אומות) וכן עוזר בנבחרות ישראל (אליפויות עולם ואליפויות אירופה). הוא אימן את הנבחרות הלאומיות בכל המכביות משנת 1989 ושימש כמאמן ראשי שלהן בשנים 1989, 1997, 2009 ו-2013.

בין השנים 2001–2011 שימש גלעד כמאמן ראשי של נבחרת הנוער של ישראל ורכז הצעירים באיגוד השחייה ומשנת 2017 מאמן לאומי של שחייה במים פתוחים.

משנת 2006 משמש גלעד בבית הספר למאמנים ומדריכים של וינגייט, כראש תחום הדרכת שחייה.

במשך קרוב ל-20 שנים שימש כחבר בוועדה המקצועית של איגוד השחייה בישראל ובשנים 2012–2016 הוא שימש באופן לא רשמי גם כמנהל מקצועי באיגוד השחייה.

בין השחיינים הבולטים שאימן גלעד, נמנים אלופי ושיאני ישראל בשחייה: ירון אילתי, נדב שנל, שגב פורת, זוהר לבנסברג, שילו איילון, נמרוד פלמה. באקדמיה בווינגייט אימן לצידו של לאוניד קאופמן את השחיינים: יואב גת, איתן אורבך, מיקי חליקה, יואב ברוק, אניה גוסטמלסקי, יעקב טומרקין, גיא ברנע, גל נבו, עמית עברי, מיכאל דמיטרייב, מתן רודיטי ועוד רבים מטובי השחיינים בישראל.

חיים אישיים
-----------

גלעד אב ל-5 בנות.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* מים פתוחים: מקום חמישי באירופה למתן רודיטי, כולל תמונה של חנן גלעד, 9 באוגוסט 2018
* אורן אהרוני (כתב), אמיר עופר מונה למאמן נבחרת המים פתוחים, באתר ynet, 25 ביוני 2020

הערות שוליים
------------

1. 1 2  השחיינים לאליפות העולם באוסטרליה, מעריב, 25 בדצמבר 1990
2. 1 2  אלכס פרלסמן, רז דר ייעדר מהמשחה ל-200 מ' חתירה, מעריב, 5 ביולי 1989
3. ↑  אגודת השחייה הפועל גליל עליון - אודות
4. ↑  שוער עבר של מכבי נתניה בראש משלחת השחייה להלסינקי, מעריב, 3 ביולי 1985
פירוש נוסף ערך זה עוסק בסוג של צמח. אם התכוונתם לכפר בישראל, ראו אל עזי.

פרי בשל משתלשל כלפי מטה, בצורה אופיינית לסוג.
**אִיסָטִיס** (שם מדעי: *Isatis*) הוא סוג במשפחת המצליבים, עליו נמנים כ-50 מינים, המאופיינים בפרחים צהובים. ובפרי שמשתלשל כלפי מטה. בארץ ישראל גדלים בר שני מינים מסוג זה, הנקראים גם בפי העם **דלדולי עיזים**. בימי קדם הפך המין **איסטיס הצבעים** לבעל חשיבות גדולה בהיותו אחד מהמקורות להפקת צבע כחול, בפפירוס מצרי (ליידן) מופיעים דרכי הצביעה של הצמר באיסטיס כולל דרכי עיבודו. פליניוס ודיוסקורידס מאזכרים אותו כצבען ,ובמשנה צץ שמו בעניין נשיאת הכפיים של כוהני ביהמ"ק: 

> 
> "אף מי שהיו ידיו צבועות איסטיס ופואה לא ישא את כפיו"
> 
> 
> 
> — משנה, מסכת מגילה, פרק ד', משנה ז'
>

תיאור הסוג
----------

סוג זה כולל עשבים חד או רב-שנתיים. השם העברי זהה לשם הלטיני. תפוצת הסוג היא אירנו-טורנית בעיקרה, דהיינו בערבות של מרכז אסיה. מינים מעטים מיוצגים גם במזרח אסיה ובאזור הים-תיכוני.

הסוג כולל כ-50 מינים, אולם מעל כולם נודע בחשיבותו המין **איסטיס הצבעים** (Isatis tinctoria), שממנו ניתן להפיק את הצבע הכחול באופן טבעי. השימוש במין זה ידוע החל מתקופת האבן החדשה ('התקופה הנאוליתית'). למין זה נודעה חשיבות כלכלית רבה עד המאה ה-19, אז ירדה קרנו כתוצאה מהתרחבות השימוש בצבעים מלאכותיים.

בארץ ישראל מיוצג הסוג על ידי שני מינים. המין **איסטיס מצוי** נפוץ בחבל הים-תיכוני, בעיקר בנופי צומח עשבוני. פריו המשתלשל כלפי מטה, האופייני לסוג, הביא לצמח את כינויו **דלדולי עיזים**, שמתייחס לאיבר שמשתלשל מצוואר העז. המין **איסטיס קטן-פרי** גדל באופן נדיר בנגב ובערבה.

תיאור מורפולוגי
---------------

על סוג זה נמנים עשבים חד-שנתיים או רב-שנתיים, רובם קירחים וחלקם הקטן שעירים. העלה פשוט- כלומר, אינו מחולק ותמים- דהיינו, שפת העלה רציפה ואינה משוננת. העלים התחתונים מחולקים לטרף ופטוטרת, ואילו העלים העליונים, המאפיינים את שלב החיים הבוגר יותר של הצמח, הם חסרי טרף - 'יושבים' על הגבעול. הגבעול זקוף.

פרחי האיסטיס צהובים וקטנים יחסית למשפחה. מספר האבקנים 6. הפרחים ערוכים בתפרחת מטיפוס אשכול. פרי האיסטיס מכיל זרע בודד, או שני זרעים לעיתים רחוקות. הפרי מאופיין בצורה פחוסה, ומוקף בכנף שעוזרת בהפצת הזרעים למרחק מה. הפרי משתלשל כלפי מטה בהבשילו.

מיני הסוג
---------

*לפירוט ראה ב'תיאור הסוג'* 

* **איסטיס מצוי** (*Isatis lusitanica*)
* **איסטיס קטן-פרי** (*Isatis microcarpa*)
* **איסטיס הצבעים** (*Isatis tinctoria*)

לקריאה נוספת
------------

* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 231. (הספר בקטלוג ULI)
* אבי שמידע, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 103-102.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איסטיס** |
| ויקימינים טקסונומיה בוויקימינים: **איסטיס** |

* איסטיס, באתר ITIS (באנגלית)
* איסטיס, באתר NCBI (באנגלית)
* איסטיס, באתר האנציקלופדיה של החיים (באנגלית)
* איסטיס, באתר צמחיית ישראל ברשת
* איסטיס, באתר Tropicos (באנגלית)
* איסטיס, באתר GBIF (באנגלית)
* איסטיס, באתר IPNI (באנגלית)
* **איסטיס** באתר הצומח של פקיסטן (באנגלית)

איור של איסטיס הצבעים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563058105171

 |
**כל הכבוד** הוא פזמון שכתב דן אלמגור, הלחין דובי זלצר, ובוצע במחזמר קזבלן על ידי יהורם גאון.

כתיבה
-----

"כל הכבוד" הוא אחד הפזמונים במחזמר קזבלן. עם עליית המחזמר בסוף 1966, פורסם שהפזמונים שלו נכתבו על ידי עמוס אטינגר וחיים חפר. במרץ 1967 תבע דן אלמגור את מפיק המחזמר, גיורא גודיק, בטענה שהפזמונים מבוססים על עבודתו, שעליה לא קיבל תמורה. לתביעתו צירף תצהיר של ד"ר עדי צמח בו נטען "כי לגבי השירים "כל הכבוד", "תרד ממני קזבלן", "המריצה" ועוד, אין כל ספק כי דמיון יסודי ומרהיק לכת שורר בין הטכסט ... של אלמגור, לבין הטכסט [של המחזמר]. ... דמיון זה מתבטא בזהות מבנית, רעיונית, קצבית, תחבירית ולעיתים אף זהות מילולית מוחלטת." גודיק טען, מנגד, שאלמגור ואטינגר כתבו את הפזמונים על פי הוראות של יגאל מוסינזון ומכך נובע הדמיון. בדיון בבית המשפט הודה עמוס אטניגר שראה את הפזמונים שכתב דן אלמגור לפני שכתב את הפזמונים שלו. בתחילת אפריל 1967 פסק השופט יוסף מיכאל לם שרק שני הפזמונים, "כל הכבוד" ו"תרד ממני קזבלן" הם פרי עמלו של אלמגור, אך ציין שהוא נוטה להאמין ששני המחברים הושפעו מיגאל מוסינזון. השופט לם קבע כי גודיק חייב להזכיר את שמו של אלמגור בין כותבי הפזמונים או להחליף, תוך 14 יום, את שני הפזמונים, כך שלא יהיה דמיון ביניהם.

הפזמון "כל הכבוד" הולחן על ידי דובי זלצר ובוצע על ידי יהורם גאון. לאחר שעובד המחזמר לסרט הקולנוע "קזבלן" בשנת 1973, הפך השיר למזוהה עם גאון.

תוכן
----

השיר כתוב מנקודת מבטו של קזבלן המדבר בגוף ראשון. שאיפתו הגדולה ביותר היא לקבל כבוד מכל הסובבים אותו, תוך ציון התנגותו הנאותה בכל התרחשות. השיר מרמז גם על עברו הקרבי בצה"ל.

פופולריות
---------

במצעד שירי יהורם גאון שנערך ברשת ג' ב-1999, ובמצעד זהה שנערך בגלי צה"ל ב-2004, דורג השיר במקום הרביעי. במצעד זהה שנערך ב-2010 ברשת ג' דורג השיר במקום השמיני.

קישורים חיצוניים
----------------

* כל הכבוד - יהורם גאון, סרטון באתר יוטיוב (אורך: 1:28)
* מילות השיר "כל הכבוד", באתר שירונט

הערות שוליים
------------

1. ↑  סטפאן גלברט, קזבלן כמחזמר מקורי, על המשמר, 14 בדצמבר 1966
2. ↑  נחמן בן עמי, קאזא בקיבוץ הגלויות, מעריב, 28 בדצמבר 1966
3. ↑  מי חיבר הפזמון "תרד ממני קזבלן"?, למרחב, 6 במרץ 1967
4. ↑  השופט לם חייב את גודיק לשנות שניים מפזמוני המחזמר "קזבלן", למרחב, 3 באפריל 1967
5. ↑  דויד פרץ, כל הכבוד, באתר תרבות.il
**למבורגיני רוולטו LB744** (באיטלקית: **Lamborghini Revuelto LB744**) היא מכונית-על היברידית פלאג-אין במרכב קופה, בעלת שני מקומות ישיבה, שמיוצרת על ידי למבורגיני משנת 2023. היא נחשפה ב-29 במרץ 2023. היא מחליפת הלמבורגיני אוונטאדור והמכונית הראשונה של למבורגיני המשתמשת במערכת הנעה היברידית פלאג-אין. היחידות הראשונות צפויים להמסר ללקוחות בסוף שנת 2023.

היא המתחרה של למבורגיני למכונית החזקה ביותר של פרארי, פרארי SF90 סטרדלה, והצליחה לעקוף אותה בכוח ובביצועים.

למבורגיני LB744
---------------

הלמבורגיני LB744 היא פלטפורמת מערכת הנעה היברידית פלאג-אין החדשה של למבורגיני בה יעשו שימוש כל רכבי למבורגיני הבאים, הראשונה לעשות שימוש בפלטפורמה הזו היא למבורגיני רוולטו מחליפת האוונטאדור והמכונית החזקה ביותר של למבורגיני בזכות מערכת ההנעה החדשה. הפלטפורמה החדשה נחשפה ב-7 במרץ 2023.

עיצוב
-----

העיצוב החיצוני ממשיך את מסורת למבורגיני אך עם שינויים מעטים, היא יותר אגרסיבית עם פגוש קידמי מעוצב בצורה שונה עם פנסי תאורה בצורת חץ וכונסי אוויר מודגשים יותר.

ביחס לעיצוב החיצוני תא הנוסעים מציג מראה מעודן יותר. הממשק מבוסס על שלושה מסכים. במרכז מערכת מולטימדיה עם מסך מגע בגודל 8.4 אינץ', לוח המחוונים עושה שימוש במסך בגודל 12.3 אינץ', ומול הנוסע מסך נוסף בגודל 9.1 אינץ' המציג את נתוני הנסיעה והביצועים. כל המסכים מנוהלים על ידי אותה מערכת הפעלה, מה שמאפשר "לדחוף" אליהם אינפורמציה שונה באמצעות החלקת אצבע לכיוונם במסך המרכזי.

מפרט טכני
---------

הלמבורגיני רוולטו כוללת מערכת הנעה היברידית פלאג-אין המשלבת בין מנוע בנזין V12 צילינדרים בנפח 6.5 ליטר אטמוספירי המספק 825 כ"ס ב-9,250 סל"ד ומומנט מרבי של 73.9 קג"מ ב-6,750 סל"ד עם שלושה מנועים חשמליים המספקים יחד 300 כ"ס ומומנט של 51 קג"מ, ארבעת המנועים מספקים יחד 1015 כ"ס. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.5 שניות ומגיעה למהירות מרבית של 350 קילומטרים לשעה.

### סוללה

הלמבורגיני רוולטו כוללת סוללת ליתיום-יון בקיבולת 3.8 קוט"ש המאפשרת טווח נסיעה מרבי של 10 ק"מ רק בהנעה קדמית לא האחורית ולא הכפולה, הסוללה נטעת אוטומטית ממנוע הבנזין בתוך 6 דקות בלבד ויש אפשרות להטעין אותה חיצונית על ידי מטען בקיבולת מרבית של 7 קילוואט המטעין את הסוללה מ-0 ל-100 אחוז בזמן של חצי שעה.

קישורים חיצוניים
----------------

ויקישיתוף מדיה וקבצים בנושא **למבורגיני רוולטו** בוויקישיתוף
* 

* אתר האינטרנט הרשמי של למבורגיני רוולטו (באנגלית)

* אתר האינטרנט הרשמי של למבורגיני רוולטו (באיטלקית)
* עלון מידע על הלמבורגיני רוולטו מאת למבורגיני (באנגלית)

הערות שוליים
------------

1. ↑  New Lamborghini Revuelto: plug-in hybrid V12 supercar revealed, Auto Express (באנגלית)
2. ↑  Lamborghini Revuelto is 1000bhp PHEV Aventador replacement, Autocar (באנגלית)
3. ↑  Lamborghini Revuelto Configurator Lets You Build Your Dream Supercar, Motor1.com (באנגלית)
4. ↑  cartube, מהפכה היברידית: למבורגיני Revuelto פלאג-אין נחשפת, באתר cartube
5. ↑  cartube, עם 1015 כ"ס: למבורגיני חושפת את מערכת ההנעה ההיברידית פלאג-אין שלה LB744, באתר cartube
6. ↑  2024 Lamborghini Revuelto Debuts: Aerospace-Inspired V12 Hybrid With 1,001 HP, Motor1.com (באנגלית)
7. ↑  This is the new 217mph, hybrid Lamborghini Revuelto hypercar, Top Gear, ‏2023-03-29 (באנגלית)
8. ↑  חזי גורן, למבורגיני רבולטו PHEV יוצאת לאור, באתר פורטל הרכב גיר, ‏30 במרץ 2023
**יספר גראנגה לינדסטרום** (בדנית: **Jesper Grænge Lindstrøm**; נולד ב-29 בפברואר 2000), הידוע בכינויו **יספר**, הוא כדורגלן דני המשחק בעמדת הקשר בנאפולי ובנבחרת דנמרק.

קריירת מועדונים
---------------

### ברונדבי

לינדסטרום החל את הקריירה שלו ב-Tåstrup B.70 בגיל שלוש, קרוב למקום מגוריו. כשהוריו התגרשו, הוא עבר לברונדבי עם אמו כילד בן שש, והחל לשחק ב-BSI. הוא שיחק שם רק שישה חודשים, והצטרף ל-Valensbæk IF. בגיל 13 הצטרף לאקדמיה של ברונדבי.

באוגוסט 2018 הוא חתם על חוזה לשלוש שנים במועדון. הוא ערך את הופעת הבכורה שלו בקבוצה הבוגרת, בגיל 18 בניצחון 4–1 על BK Marienlyst במסגרת הגביע הדני ב -22 בנובמבר 2018.

לינדסטרום עשה את פריצת הדרך שלו בקבוצה הראשונה בעונת 2019/2020, וערך את הופעת הבכורה שלו בליגה הדנית ב-14 ביולי 2019 בניצחון 0–3 על סילקבורג. ב-28 ביולי כבש שער בכורה בניצחון 2–3 על אודנסה בולקלוב. הוא סיים את עונתו הראשונה בקבוצה הבוגרת עם 33 הופעות בהן כבש חמישה שערים.

### איינטרכט פרנקפורט

ב-11 ביולי 2021 חתם באיינטרכט פרנקפורט בחוזה לחמש שנים.

הוא ערך את הופעת הבכורה שלו ב-8 באוגוסט בהפסד 2–0 בגביע הגרמני לוולדהוף מנהיים מהליגה השלישית. שישה ימים לאחר מכן ערך את הופעת הבכורה בבונדסליגה, בהפסד 5–2 לבורוסיה דורטמונד. ב-21 בנובמבר כבש לינדסטרום את השער הראשון שלו עבור איינטרכט פרנקפורט בניצחון 0–2 על פרייבורג. בעונת 2021/2022 זכה עם הקבוצה בליגה האירופית.

### נאפולי

ב-29 באוגוסט 2023 חתם לחמש שנים בנאפולי.

נבחרת דנמרק
-----------

לינדסטרום ערך את הופעת הבכורה שלו בנחרת דנמרק עד גיל 21 ב-9 באוקטובר 2020, בניצחון 1–3 על מלטה, והבקיע את שערו הראשון בדקות האחרונות של המשחק. הוא גם נכלל בסגל הנבחרת לאליפות אירופה עד גיל 21 2021.

ב-9 בנובמבר 2020 זומן לסגל של הנבחרת הבוגרת לקראת משחק הידידות נגד שוודיה, לאחר שמספר שחקנים נדבקו בנגיף הקורונה. יומיים לאחר מכן ערך את הופעת הבכורה נגד שוודיה. ב-29 במרץ 2022 כבש שער בכורה בניצחון 0–3 על סרביה.

תארים
-----

**ברונדבי**

* אליפות דנמרק: 2020/2021

**איינטרכט פרנקפורט**

* הליגה האירופית: 2021/2022

קישורים חיצוניים
----------------

ויקישיתוף מדיה וקבצים בנושא **יספר לינדסטרום** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Min vej til førsteholdet: Jesper ‘Jobbe’ Lindstrøm | 3point.dk, 3point.dk